Biografie 30 ianuarie 1885 – Iuliu Hossu vine pe lume în comuna Milașul Mare, comitatul Cluj, în familia unui preot-paroh greco-catolic 1904 - începe studiile teologice, fiind trimis în scurt timp la Colegiul De Propaganda Fide din Roma 1906 - primește titlul de doctor în Filosofie 1910 - primește titlul de doctor în Teologie 27 martie 1910 - este hirotonit preot de episcopul Vasile Hossu al Gherlei – văr primar cu Ioan Hossu, tatăl lui Iuliu Hossu 1910 – 1914 - activează la Episcopia greco-catolică de Lugoj, unde a ocupat, pe rând, funcțiile de protocolist, arhivar, bibliotecar, apoi vicar și secretar al episcopului Vasile Hossu 1914 - se înrolează voluntar, ca preot militar, în grad de sublocotenent, la Serviciul Spiritual al Corpului VII de Armată-Timișoara 3 martie 1917 - împăratul Carol I al Austriei îl numește episcop în scaunul rămas vacant al Episcopiei greco-catolice de Gherla, ca urmare a decesului episcopului Vasile Hossu 1 decembrie 1918 – primește însărcinarea de la Marele Sfat Național Român să citească mulțimilor adunate la Marea Adunare Națională de la Alba Iulia proclamația de unire a Transilvaniei cu Regatul României 1932 – se pronunță împotriva revizuirii frontierelor de stat, în cadrul unei adunări populare, la care au participat circa 30.000 de persoane, ținută în Piața Centrală a Clujului 1940-1944 – ani în care Ardealul de Nord s-a aflat sub administrație maghiară, episcopul Iuliu Hossu slujește la Cluj 1945 – devine membru de onoare al Academiei Române 1948 – se opune trecerii forțate a credincioșilor greco-catolici la Biserica Ortodoxă Română 28 octombrie 1948 – este arestat din reședința sa episcopală de la Cluj și dus la vila patriarhală de la Dragoslavele 1950 – este transferat la penitenciarul din Sighet 1955 – i se stabilește domiciuliul obligatoriu la Curtea de Argeș, iar în anul 1956, la Mănăstirea Ciorogârla 28 aprilie 1969 – este numit cardinal in pectore de către papa Paul al VI-lea, deoarece, din cauza regimului comunist din acea vreme, o astfel de titulatură, făcută publică, i-ar fi adus și mai multe neajunsuri 28 mai 1970 – se stinge din viață la București 5 martie 1973 - papa dezvăluie faptul că episcopul Hossu fusese numit cardinal în anul 1969.